Un copil a fost lovit de profesor, pentru că i-a deranjat ora, în timp ce polițiștii aveau o acţiune despre violenţa în şcoli.
Un elev dintr-o şcoală din Hunedoara s-a plâns, joi, că a fost lovit de un profesor. Plângerea a venit exact în timpul unei acţiuni despre violenţa în şcoli.
Poliţiştii Biroului pentru Siguranţa Şcolară au fost sesizaţi verbal de către un elev în vârstă de 16 ani că a fost lovit de către un profesor al şcolii.Poliţiştii se aflau în curtea şcolii tocmai pentru o activitate cu caracter preventiv despre violenţa în şcoli.Oamenii legii au aplanat conflictul, iar Poliţia Municipiului Hunedoara s-a sesizat din oficiu şi a întocmit dosar de cercetare penală pentru loviri sau alte violenţe."În urma primelor cercetări, poliţiştii au stabilit faptul că elevul ar fi pătruns într-o altă sală de curs pentru a căuta un prieten, fără a observa prezenţa profesorului care susţinea ora, iar la solicitarea acestuia de a părăsi sala de curs, ar fi avut un comportament neadecvat, fapt care l-a determinat pe profesor să recurgă la forţă, pentru a-l scoate din sala de curs", transmite Poliţia Hunedoara.